Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [8. számú melléklet a 8/2001. (I. 26.) FVM rendelethez]
Paragraph Index: 1030

6. ELJÁRÁS Két külön párhuzamos meghatározás történik gyors egymásutánban ugyanannak a vizsgálati mintának a különbözõ részletein. 6.1. A vizsgáló szita (5.4.) segítségével távolítsuk el a 0,5 mm-nél kisebb részecskéket. 0,01 gramm pontossággal mérjünk be 50 gramm mintát a fõzõpohárba (5.2.). Adjunk elegendõ mennyiségû gázolajat (4. rész) úgy, hogy teljesen befedje a szemcséket, és óvatosan keverjük, hogy az olaj az összes szemcse teljes felületét benedvesítse. Fedjük be a fõzõpoharat óraüveggel, és hagyjuk állni egy órán keresztül 25 ± 2 ˚C-on. 2003/49. szám 6.2. Szûrjük le a fõzõpohár teljes tartalmát a vizsgáló szitával (5.4.) ellátott tölcséren keresztül (5.3.). Hagyjuk a szûrõn a fennmaradt mennyiséget egy órán keresztül, hogy az olaj fölösleg legnagyobb része lefolyhasson. 6.3. Egy sima felületen fektessünk két szûrõpapírt (5.5.) (500 × 500 mm) egymásra; hajtsuk mindkét szûrõpapír négy szélét felfelé körülbelül 40 mm szélességig, hogy ez megakadályozza a szemcsék leszóródását. Helyezzünk két réteg abszorbens kendõt a szûrõpapírok közepére. Öntsük ki a szûrõ (5.4.) teljes tartalmát az abszorbens kendõre, és puha, sima ecsettel terítsük el egyenletesen a szemcséket. Két perc elteltével emeljük fel az abszorbens kendõk egyik oldalát, hogy a szemcsék átkerüljenek az alul lévõ szûrõpapírokra, és terítsük el egyenletesen a szemcséket az ecsettel. Helyezzünk egy másik szûrõpapírt — hasonlóan felfelé hajtott szélekkel — a mintára, és körkörös mozdulatokkal, gyenge nyomást gyakorolva görgessük a szemcséket a két szûrõpapír között. Minden nyolcadik kör után tartsunk szünetet, és emeljük fel a szûrõpapírok szemben lévõ oldalait, hogy a szélre került szemcsék visszakerüljenek a közepére. Alkalmazzuk a következõ eljárást: végezzünk négy teljes körzést, elõször az óramutató járásával megegyezõen, majd az óramutató járásával ellenkezõen. Ezután görgessük vissza a szemcséket a fent leírt módon. Ezt az eljárást háromszor ismételjük meg (24 körzés, a szélek kétszer kerülnek felemelésre). Óvatosan helyezzünk új szûrõpapírt az alsó és a felette lévõ lap közé, és a felsõ lap széleit felemelve engedjük a szemcséket legurulni az új lapra. Borítsuk be a szemcséket új szûrõpapírral, és ismételjük meg a fent leírt eljárást. Közvetlenül a görgetés után öntsük a szemcséket kitárázott edénybe, és a visszatartott gázolaj tömegének meghatározásához újra mérjük meg 0,01 gramm pontossággal. 6.4. A görgetési eljárás megismétlése és a mérés megismétlése Ha a visszatartott gázolaj mennyisége a vizsgálati anyagban meghaladja a 2,00 grammot, helyezzük a vizsgálati anyagot új szûrõpapírokra, és ismételjük meg a görgetési eljárást, a sarkokat a 6.3. résznek megfelelõen felemelve (kétszer nyolc körzés, egy felemelés). Ezután mérjük meg újra a vizsgálati mennyiséget.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes